สวัสดีครับผมไปมีความเสี่ยงมาตรวจ GEN4 ที่ 29 วัน ผลเป็นลบตรวจGEN4-NAT ที่52 วัน ผลเป็นลบกำลังจะไปตรวจที่ 90 วัน ผลจะเปลี่ยนไหมครับมั่นใจได้แค่ไหนเพราะข้อมูลแต่ละที่ Window Period ต่างกัน**ปิดเคสที่กี่วันครับเคสผล
สวัสดีค่ะ นัดการตรวจว่ามีการติดเชื้อ hiv หรือไม่นั้นมีหลายวิธี เช่น การตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง หรือการตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น หรือตรวจทั้งภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงจากที่กล่าวมาการตรวจแบบ GEN 4 น่าจะหมายถึงการตรวจเชื้อและภูมิไปพร้อมกัน ส่วนใหญ่ที่ประมาณ 21 วันหลังเสี่ยงก็น่าจะให้ผลที่ค่อนข้างแน่นอนได้แล้ว และถ้าที่ 52 วันก็ยังเป็นลบก็น่าจะเป็นลบจริงแต่อย่างไรก็ตามในผู้ป่วยทุกราย จะแนะนำการกลับไปตรวจซ้ำที่ 90 วัน ซึ่งเป็น window period หรือระยะฟักเชื้อที่ยังมีการรายงานได้ของการติดเชื้อ HIV เพื่อให้แน่ใจได้ว่าไม่ได้เป็นโรคจริงๆค่ะ